Մարտական ակրոբատիկան այն վարժանքն է, որի միջոցով մարդը ճկում և կրթում է մարմինը` այն պատրաստելով առավել բարդ հնարքների: Իհարկե, հաշվի են առնվում նաև յուրաքանչյուրի բնատուր տվյալները և ներուժը: Ակրոբատիկան ճկունությունը զարգացնելուն զուգահեռ նաև ուժ և տոկունություն է տալիս: Ակրոբատիկ վարժանքները առանձնահատուկ են նրանով, որ նախատեսված են հենց մարտական բարդ գործողությունների համար, որոնց դեպքում մարտիկը անգամ ընկած տեղում կարող է նույնքան արագ, ճկուն ու նպատակային այնպիսի հարվածներ հասցնել, որ հակառակորդին գրեթե ժամանակ չի մնում որևէ գործողություն կատարելու: Ինչպես բոլոր հիմնական տեխնիկաները, ակրոբատիկան նույնպես նախատեսված է հատկապես բանակի մարտիկների համար: